Otto Jensen

Otto Jensen (født 1856 i Kongsberg, død 26. februar 1918) var en norsk teolog, statsråd og biskop i Den norske kirke.

Jensen ble cand.theol. ved Det teologiske fakultet i 1879. 13. oktober 1898 disputerte han til den teologiske doktorgrad samme sted, med avhandlingen Om soning og forsoning.

Jensen arbeidet som lærer i Oslo og Stavanger i fra han tok teologisk embedseksamen i 1879 til han ble residerende kapellan ved Asak kirke i Berg, Østfold 1889, senere i Sankt Petri kirke i Stavanger i 1899. I 1905 ble han sokneprest i Skjeberg.

Jensen var kirke- og undervisningsminister i Christian Michelsens regjering fra januar 1906 til oktober 1907.

Han ble oppnevnt til stiftsprost i Oslo i 1913, og i 1917 ble han biskop i Hamar bispedømme. Han fikk en kort tid i embetet, og døde allerede året etter.

Jensen ble oppfattet som en frisinnet sentrumsteolog som forsøkte å virke brobyggende i den opprivende kirkestriden på begynnelsen av 1900-tallet.

Jensen var far til biskop Eivind Berggrav.

Referanser

Eksterne lenker 
 
 

Norske utdanningsministre
Norske statsråder 1905–1940
Kommandører av St. Olavs Orden
Norske lutherske biskoper
Biskoper i Hamar bispedømme
Personer fra Kongsberg kommune